CELEX: 32018D1197
Language: hu
Date: 2018-06-26 00:00:00
Title: A Tanács (EU) 2018/1197 határozata (2018. június 26.) az egyrészről az Európai Unió és tagállamai, és másrészről Japán közötti stratégiai partnerségi megállapodásnak az Európai Unió nevében történő aláírásáról és ideiglenes alkalmazásáról

24.8.2018   
               
               
                  HU
               
               
                  Az Európai Unió Hivatalos Lapja
               
               
                  L 216/1
               
            
         A TANÁCS (EU) 2018/1197 HATÁROZATA
         (2018. június 26.)
         az egyrészről az Európai Unió és tagállamai, és másrészről Japán közötti stratégiai partnerségi megállapodásnak az Európai Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére,
         tekintettel az Európai Unió működéséről szóló szerződésre és különösen annak 212. cikke (1) bekezdésére, összefüggésben annak 218. cikke (5) bekezdésével és 218. cikke (8) bekezdésének második albekezdésével,
         tekintettel az Európai Bizottság és az Unió külügyi és biztonságpolitikai főképviselője javaslatára,
         mivel:
         
                     (1)
                  
                  
                     2012. november 29-én a Tanács felhatalmazta a Bizottságot és az Unió külügyi és biztonságpolitikai főképviselőjét, hogy tárgyalásokat kezdjenek Japánnal az Európai Unió és Japán közötti keretmegállapodásról.
                  
               
                     (2)
                  
                  
                     Az egyrészről az Európai Unió és tagállamai, és másrészről Japán közötti stratégiai partnerségi megállapodásról (a továbbiakban: a megállapodás) szóló tárgyalások 2018 áprilisában sikeresen lezárultak.
                  
               
                     (3)
                  
                  
                     A megállapodás célja, hogy megerősítse az együttműködést és a párbeszédet a kétoldalú, regionális és többoldalú kérdések széles körét illetően.
                  
               
                     (4)
                  
                  
                     A megállapodást – figyelemmel annak egy későbbi időpontban történő megkötésére –alá kell írni.
                  
               
                     (5)
                  
                  
                     Tekintettel a megállapodás aláírását követően annak mihamarabbi végrehajtása fontosságára, a megállapodás egyes részeit a hatálybalépéséhez szükséges eljárások befejezéséig ideiglenesen alkalmazni kell.
                  
               
                     (6)
                  
                  
                     Az Európai Unió által a megállapodás aláírásakor teendő nyilatkozat egyértelművé fogja tenni, hogy a megállapodás 47. cikkének (3) bekezdését olyan módon kell értelmezni, amely összhangban áll a szerződések jogáról szóló bécsi egyezmény „Ideiglenes alkalmazás” elnevezésű 25. cikkével, és azt jóvá kell hagyni,
                  
               ELFOGADTA EZT A HATÁROZATOT:
         
            1. cikk
            
               (1)   Az egyrészről az Európai Unió és tagállamai, és másrészről Japán közötti stratégiai partnerségi megállapodásnak az Európai Unió nevében történő aláírására a Tanács felhatalmazást ad, figyelemmel a megállapodás megkötésére.
            
            
               (2)   A megállapodás szövegét csatolták e határozathoz.
            
         
         
            2. cikk
            Az e határozathoz csatolt, az Európai Uniónak a megállapodás 47. cikkének (3) bekezdéséről szóló nyilatkozatát a Tanács az Unió nevében jóváhagyja.
         
         
            3. cikk
            A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
         
         
            4. cikk
            A megállapodás hatálybalépéséhez szükséges eljárások befejezéséig – a megállapodás 47. cikkének megfelelően és az abban előírt értesítésekre figyelemmel – az Unió és Japán között a megállapodás következő részeit ideiglenesen alkalmazni kell (1):
            
                        a)
                     
                     
                        11. cikk, 12. cikk, 14. cikk, 16. cikk, 18. cikk, 20. cikk, 25. cikk, 28. cikk, 40. cikk és 41. cikk;
                     
                  
                        b)
                     
                     
                        13. cikk, 15. cikk ((2) bekezdése b) pontjának kivételével), 17. cikk, 21. cikk, 22. cikk, 23. cikk, 24. cikk, 26. cikk, 27. cikk, 29. cikk, 30. cikk, 31. cikk és 37. cikke 38. cikk (1) bekezdése valamint a 39. cikk, amennyiben olyan kérdéseket érintenek, amelyek tekintetében az Unió belsőleg már gyakorolta a hatáskörét;
                     
                  
                        c)
                     
                     
                        1. cikk, 2. cikk, 3. cikk, 4. cikk, 5. cikk (1) bekezdése, amennyiben a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket érintenek;
                     
                  
                        d)
                     
                     
                        42. cikk ((2) bekezdése c) pontjának kivételével), 43–47. cikk, 48. cikk (3) bekezdése és 49. cikke 50. cikk valamint az 51. cikk, amennyiben ezek a rendelkezések a megállapodás ideiglenes alkalmazásának biztosítására korlátozódnak.
                     
                  
         
            5. cikk
            Ez a határozat az elfogadását követő napon lép hatályba.
         
         
            Kelt Luxembourgban, 2018. június 26-án.
            
               
                  a Tanács részéről
               
               
                  az elnök
               
               E. ZAHARIEVA
            
         
         
            (1)  A megállapodás e cikkben említett részei ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.
      
      
         
            MELLÉKLET
            AZ EURÓPAI UNIÓ NYILATKOZATA A MEGÁLLAPODÁS 47. CIKKÉNEK (3) BEKEZDÉSÉRŐL
            Az Európai Unió kijelenti, hogy a megállapodás 47. cikkének (3) bekezdését olyan módon kell értelmezni, amely összhangan áll a szerződések jogáról szóló bécsi egyezmény 25. cikkével.